LA SIDRA.- Un añu más, el Conseyu Regulador de la DOP Sidre d’Asturies cellebró la so tradicional ‘Esperiencia Collecha’. Más d’una decena de periodistes de dellos medios de comunicació, tantu xeneralistes como especializaos en gastronomía, pudieron esfrutar d’una actividá dirixía que’l so oxetivu yera vivir una esperiencia real de la campaña de pañada de la collecha de la mazana. Una xornada entamada p’afondar na conocencia del productu y los sos raigaños, asina domu nel seutor agrícola ya industrial del que forma parte la Denominación d’Orixe Protexida d’Asturies.
#000011
Nesta edición, l’allugamientu escoyíu foi una pumarada en La Reguera (Noreña). Blas Alonso y el so padre Eduardo – propietarios del terrén – guiaron a tolos periodistes asistentes per una pumarada que supera los más de 15.000 metros cuadraos, y la cual produz añalmente más de 23 tonelaes de mazana. Dambos desplicaron cómo se produz la pañada de mazana por races, na pomarada en semi-nanu, les particularidaes de ca campaña, los momentos de la pañada según maduración de les mazana, el so treslláu al llagar y los controles que sobro los mesmos fai’l Conseyu Regulador de la DOP Sidre d’Asturies.
#000012
La ‘Esperiencia Collecha’ siguió nel llagar Sidra Quelo, en Tiñana. Los hermanos Fanjul, Alberto y Gonzalo, desplicaron la recepción de la mazana en mazaneru, cómo se lleva a cabu’l procesu de seleición y el so posterior prensáu. La visita remató con una tastia del productu, y una espicha regada por sidre DOP y acompangada por productos asturianos.
#000013
Entamáu por ‘Alimentos del Paraíso’ col sofitu de l’Asociación d’Echaroes de Sidre d’Asturies, cellebraráse’l prósimu 18 d’abril en Madrid
#000021
Races de mazana DOP Sidre d'Asturies
#000024
Presentación d’International Cider Summit Asturies
#000027
La Comisión Europea espubliza la solicitú de proteición de la sidre vasco
#000028